钦定古今图书集成/明伦汇编/氏族典/第178卷 > 田濡
## 钦定古今图书集成/明伦汇编/氏族典/第178卷 > 田濡

按《延平府志》：“濡字伯润，大田人。正德间，授处州卫经
历。卫僻左武职素倨，濡刚毅持重，反见严礼。军吏方
𣗋，与其邻曲讼，十载不决，濡下车平之。指挥某娶孀
妇卢氏，既死，卢依前夫之子，复馈金求优给，濡却之
曰：‘卢既失节，夫死辄归，而乃为是请，法可挠乎’？不许。
未几，遭继母丧，徒步归，血流至胫，庐墓哀瘠而卒。”